
МОНГОЛ УЛСЫН ХУУЛЬ

2026 оны 07 сарын 02 өдөр                                                                  Төрийн ордон, Улаанбаатар хот


     ЦЭРГИЙН АЛБА ХААГЧИЙН ТЭТГЭВЭР, 
     ТЭТГЭМЖИЙН ТУХАЙ ХУУЛЬД НЭМЭЛТ 
     ОРУУЛАХ ТУХАЙ ХУУЛИЙГ ДАГАЖ
     МӨРДӨХ ЖУРМЫН ТУХАЙ

[bookmark: _GoBack]1 дүгээр зүйл.2026 оны 07 дугаар сарын 02-ны өдөр баталсан Цэргийн алба хаагчийн тэтгэвэр, тэтгэмжийн тухай хуульд нэмэлт оруулах тухай хуулийг дагаж мөрдөх өдрөөс өмнө Цэргийн алба хаагчийн тэтгэвэр, тэтгэмжийн тухай хуулийн дагуу тэтгэвэр тогтоолгосон 60 насанд хүрсэн эрэгтэй тэтгэвэр авагчид, 55 насанд хүрсэн эмэгтэй тэтгэвэр авагчид суурь тэтгэвэр ()-ийг тооцон олгоно.

2 дугаар зүйл.Цэргийн алба хаагчийн тэтгэвэр, тэтгэмжийн тухай хуулийн дагуу 2027 оны 01 дүгээр сарын 01-ний өдөр ба түүнээс хойш шинээр тэтгэвэр тогтоолгосон тэтгэвэр авагчид Нийгмийн даатгалын сангаас олгох тэтгэврийн тухай хуулийн 5.1.2-т заасан насанд хүрсэн өдрөөс суурь тэтгэвэр ()-ийг тооцон олгоно.

3 дугаар зүйл.Цэргийн алба хаагчийн тэтгэвэр, тэтгэмжийн тухай хуулийн 8 дугаар зүйлийн 4 дэх хэсэгт заасан суурь тэтгэвэрт шаардагдах хөрөнгийг 2027 оны улсын төсөвт тусгана.

4 дүгээр зүйл.Энэ хуулийг 2026 оны 07 дугаар сарын 02-ны өдөр баталсан Цэргийн алба хаагчийн тэтгэвэр, тэтгэмжийн тухай хуульд нэмэлт оруулах тухай хууль хүчин төгөлдөр болсон өдрөөс дагаж мөрдөнө. 

